open-index/open-wikipedia-markdown huggingface dataset:
Burung Kedidi Kendi Timur

**Burung Kedidi Kendi Timur** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Numenius madagascariensis*.

## Ciri-ciri
Burung Kedidi Kendi Timur ialah haiwan berdarah panas, mempunyai sayap dan tubuh yang diselubungi bulu pelepah. Burung Kedidi Kendi Timur mempunyai paruh tanpa gigi.

Jantung Burung Kedidi Kendi Timur terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

## Pembiakan
Sebagai burung, Burung Kedidi Kendi Timur membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

## Pautan luar
* Carian Google burung Kedidi Kendi Timur.
Lapangan Terbang Gatwick London

**Lapangan Terbang Gatwick London**  merupakan lapangan terbang kedua terbesar di London dan kedua tersibuk di United Kingdom setelah Heathrow. Ia terletak di Crawley, West Sussex (asalnya Charlwood, Surrey) 2.7 bn (5 km atau 3 batu) di utara pusat bandar, dan 24.7 bn (46 km atau 28 batu) di selatan London, dan 40 km di utara Brighton.

Lapangan terbang ini mempunyai kira-kira 200 destinasi tujuan, dan mengendalikan lebih 34 juta penumpang dengan 263,363 pergerakan pesawat  pada 2006.

## Rujukan

## Pautan luar
* Tapak rasmi
Nyonya makan sirih

**Nyonya makan sirih** (; nama botani: *Clerodendrum thomsoniae*) ialah spesies tumbuhan berbunga dalam genus *[[Clerodendrum]]* yang tergolong dalam keluarga Lamiaceae, tempatan dari tropika barat Afrika, dari Cameroon membarat ke Senegal. Nyonya makan sirih adalah pokok memanjat yang banyak tumbuh di kawasan kampung khususnya di tanah beris.

## Penerangan
Nyonya makan sirih mempunyai sulur batang berkayu yang mampu memanjat sehingga 10 meter dan mempunyai daun hijau tua berkilat antara tujuh ke sepuluh sentimeter.
 
### Bunga
Bunganya menjambak di celah batang dan daunnya, dan kadangkala keluar pada hujung dahan dengan warna merah terang yang bersalut kelopak putih. Empat stamen dan satu pistil panjangnya terkeluar terjulur dari kelopak bunga.

Pokok ini juga dikatakan berfungsi dalam perubatan tradisional khususnya untuk merancang jarak kelahiran anak.

## Lihat juga
* Pepanggil
* Gelenggang

## Rujukan

## Pautan luar
* Carian Google Pokok Nyoya Makan Sirih.
Akar dani

**Akar dani**, **dani**, **udani**, **wudani**, **wedani**, **bidani**, **redani**, **selimpas**, **ceguk** atau **akar pontianak** (nama botani: *Combretum indicum*) ialah spesies tumbuhan menjalar dalam keluarga Combretaceae yang menumbuhkan rumpun-rumpun bunga merah yang menarik. Ia boleh didapati di belukar, hutan-hutan primer dan sekunder, dan sepanjang tebing sungai di kawasan-kawasan tropika Asia.

Ia ditanam sebagai hiasan di kebun-kebun.

## Peristilahan
Nama *dani* (), *udani* () dan *wudani* () digunakan di Sumatera. Nama *wedani* () dipinjamkan daripada bahasa Jawa.

Nama *bidani* () digunakan di Semenanjung Melayu.

Nama-nama setempat Nusantara termasuk:

* bidani (Sunda),
* kacekluk, kaceklik, ceguk, cekluk, wedani (Jawa),
* rabet dani (Madura),
* kunyi-rhabet, rhabet besi, sarandengan (Kangean),
* tikao (Bugis).

## Botani

Pokok akar dani jenis menjalar dengan batang berkayu yang boleh mencapai ketinggian antara 2.5 meter hingga 8 meter. Daunnya berbentuk bujur dengan hujung tajam dengan ukuran 5-18.5 sentimeter panjang dan 2–9 sm lebar, helai-helai daun pokok disusun bertentangan.

### Bunga dan buah
Kuntum bunganya terdiri daripada lima kelopak tiub berukuran 6-8 mm panjang. Bunga akar dani kembang pada waktu senja berwarna putih untuk menarik perhatian rama-rama. Kuntum-kuntum ini kemudian menunduk dan bertukar warna merah untuk menarik perhatian lebah dan burung-burung pada hari ketiga. 


File:Buds and flowers of Combretum indicum (Rangoon creepe).jpg|Bunga akar danidi Benggala Barat, India
File:Flowers of Combretum indicum in West Bengal, India.jpg|Bunga-bunga akar dani yang kembang pada waktu pagi


Pokok akar dani jarang berbuah, ia berbentuk bujur dengan 30–35 milimeter panjang, memiliki lima sayap yang ketara, dan berwarna perang gelap. Biji benihnya ada rasa seakan-akan badam atau kelapa apabila matang.

## Kegunaan
Pokok akar Dani digunakan khususnya untuk dijadikan perubatan tradisional. Rebusan akar, biji atau buahnya boleh dipergunakan sebagai antihelmintik serta juga untuk mengurangkan cirit-birit. Rebusan buahnya juga boleh digunakan untuk merawat nefritis serta juga sebagai ubat kumur, manakala daunnya boleh digunakan untuk mengurangkan sakit yang diakibatkan oleh demam. Akarnya digunakan untuk merawat reumatisme (sengal-sengal tulang), manakala biji dari lenggainya digunakan untuk merawat cacing bulat dan cacing peniti kerana ia boleh meracuni parasit tersebut dan membunuhnya semasa di dalam saluran penghadaman.

## Rujukan

* niyog-niyogan.doc
* Quisqualis indica (PIER species info)

## Pautan luar

* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web Lembaga Taman Negara Singapura
* Pokok Akar Dani di melur.com
* Flowers Of Malaysia: Akar Dani
*  Madhumalati (''Quisqualis indica'')
* Carian Google Pokok Akar Dani.
Kerinyut biasa

**Kerinyut biasa** (***Pluvialis fulva***), turut dikenali sebagai **rapang kerinyut**, ialah sejenis burung pantai penghijrah yang membiak Alaska dan Siberia ketika musim panas. Ketika bukan musim pembiakan, burung rapang berukuran sedang ini berhijrah jauh merentas Pasifik.

## Rujukan
  

## Pautan luar
*  Database entry includes justification for why this species is of least concern
* Hayman, Marchant and Prater, *Shorebirds* ISBN 0-395-37903-2
* Sangster, George; Knox, Alan G.; Helbig, Andreas J. & Parkin, David T. (2002): Taxonomic recommendations for European birds. *[[Ibis (journal)|Ibis]]* **144**(1): 153–159.  PDF fulltext 
* Carian Google burung kerinyut biasa .
Ceriwit duit-duit

**Ceriwit duit-duit**, turut dikenali sebagai **rapang duit** atau **rapang minta duit** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Vanellus indicus*. Ia merupakan salah satu daripada spesies yang digambarkan oleh William Farquhar dalam koleksi gambar haiwan di Tanah Melayu. 

## Ciri-ciri
Burung Rapang Duit ialah haiwan berdarah panas, mempunyai sayap dan tubuh yang diselubungi bulu pelepah. Burung Rapang Duit mempunyai paruh tanpa gigi.

## Taburan

Ia membiak dari Asia Barat (Iraq, Barat daya Iran, Teluk Arab/Parsi) ketimursepanjang Asia Selatan (Wilayah Balochistan, Afghanistan, Pakistan, keseluruhan benua India sehingga wilayah Kanyakumari dan sehingga 1,800 meter di Kashmir/Nepal), dengan satu lagi sub-spesies jauh ke timur di Asia Tenggara. Perpindahan burung pada May secara latitude pada musim bunga dan luruh (contoh. di Utara Wilayah Balochistan atau Barat Laut Pakistan), dan tersebar luas di monson dengan pembentukan habitat yang sesuai, tetapi sebahagian besar populasi adalah residen.

Spesies ini merosot di julat barat, tetapi banyak terdapat di kebanyakan Asia Selatan, dilihat disebahagian besar habitat berpaya di julatnya.

## Pembiakan
Sebagai burung, Burung Rapang Duit membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

## Rujukan
  

## Pautan luar
* Carian Google burung Rapang Duit .
Semanggi (makanan)

:*Rencana ini adalah mengenai makanan. Untuk kegunaan yang lain, silah lihat [[Semanggi]].*

**Semanggi** ialah sejenis makanan khas Jawa Timur yang diperbuat daripada daun semanggi yang dikukus dan dinikmati dengan sambal pedas yang nikmat. Semanggi juga dapat dihidangkan dengan kecambah, kangkung, keropok uli yang diperbuat daripada beras, serta ramuan yang diperbuat daripada ketela rambat. 

Adanya berbagai-bagai sambal yang dihidangkan bersama-sama semanggi. Kalau di Banyuwangi, sambal semanggi diperbuat daripada cili, serai, belimbing dan sedikit gula jawa. Di tempat-tempat yang lain berbeza lagi, misalnya di Surabaya yang menggunakan sambal yang diperbuat daripada gula jawa (lebih banyak), belacan, dan cili.
Semanggi

**Semanggi** adalah nama setempat diberikan kepada dua spesies tumbuhan *Marsilea* daripada golongan paku-pakis:

* *[[Marsilea crenata]]*
* *[[Marsilea minuta]]*

Ia juga boleh merujuk kepada:
*Semanggi (makanan) - sejenis makanan
*Semanggi, Pasar Kliwon - sebuah kelurahan di kecamatan Pasar Kliwon, Surakarta
*Tragedi Semanggi
*Jambatan Semanggi - sebuah jambatan di Jakarta
* Plaza Semanggi - pusat membeli-belah di kawasan Semanggi, Jakarta
Kelurahan

**Kelurahan** ialah sebuah kawasan pentadbiran di Indonesia di bawah kecamatan. Kawasan ini diketuai oleh seorang Lurah. 

Dalam konteks autonomi daerah di Indonesia, kelurahan ialah unit pemerintahan yang terkecil dalam hierarki pentadbiran kabupaten atau kota. Walaupun setaraf dengan desa, ia mempunyai kuasa yang lebih terbatas kerana desa bukanlah bawahan kecamatan dan justeru ini, tidak merupakan sebahagian hierarki pentadbiran kabupaten atau kota. Dalam perkembangannya, sebuah desa boleh ditingkatkan statusnya menjadi sebuah kelurahan. Secara definisi bolehlah diperjelas bahawa kelurahan merupakan sesebuah perkampungan atau desa yang besar.

## Lihat juga
* Kabupaten
* Kota
* Kecamatan
* Desa
Lurah

**Lurah** ialah ketua Kelurahan yang berfungsi sebagai petugas untuk daerah Kabupaten atau Kota di Indonesia. Seorang Lurah bertugas di bawah dan bertanggungjawab kepada Camat. Tugas Lurah adalah untuk melaksanakan fungsi-fungsi kerajaan yang diarahkan oleh Camat serta arahan-arahan yang lain berdasarkan peraturan dan undang-undang.

Istilah *Lurah* sering kali dikelirukan dengan jawatan Ketua Kampung atau ''Kepala Desa''. Sememangnya di Jawa pada umumnya, ketua Desa dikenali sebagai *Lurah* secara sejarah. Namun dalam konteks Pemerintahan Indonesia, sebuah Kelurahan diketuai oleh Lurah, manakala Desa dipimpin oleh Kepala Desa. Tentu sahaja kedua-dua ini berlainan kerana Lurah ialah pegawai perkhidmatan awam yang bertanggungjawab kepada Camat, manakala Kepala Desa biasanya dijawat oleh sesiapa sahaja yang memenuhi syarat, dan dipilih langsung oleh rakyat melalui Pilihan Raya Kepala Desa (Pilkades).

## Lihat juga
* Kelurahan
* Desa
* Kecamatan
Manon Lescaut (Puccini)

***Manon Lescaut*** (sebutan "Ma-non Les-ko") ialah opera empat babak arahan penggubah Giacomo Puccini untuk libreto Itali, ditulis bersama Ruggero Leoncavallo, Marco Praga, Giuseppe Giacosa, Domenico Oliva dan Luigi Illica, berdasarkan buku *L’histoire du chevalier des Grieux et de Manon Lescaut* oleh Abbé Prévost. Penerbit buku tersebut , Giulio Ricordi, menyumbang kepada libreto untuk opera ini. Persembahan sulung dibuat di Teatro Regio (sekarang dikenali sebagai Teatro Regio Torino), di Turin, pada 1893 dibawah pimpinan konduktor muzik Alessandro Pomè.

## Latar belakang
*Manon Lescaut* adalah opera ke-tiga Puccini yang juga opera pertama yang menempah nama beliau di arena opera dengan kejayaan yang gemilang.
 
Penerbit beliau tidak bersetuju dengan projek ini kerana opera ini telah pun dibuat oleh penggubah lain seperti Jules Massenet untuk opera yang sama berjudul "Manon" yang telah pun terkenal. Dalam masa yang sama, penggubah Perancis, Auber Daniel juga telah menulis opera ini dengan tajuk yang sama "Manon Lescaut". 

Walaupun telah diingatkan berulangkali, Puccini tetap dengan pendiriannya untuk mempersembahkan opera ini. Menurut beliau, *"Manon ialah seorang heroin, oleh itu beliau tak akan gagal menawan hati orang ramai. Mengapa tidak boleh ada lebih dari satu [[opera]] mengenainya? Perempuan seperti Manon boleh mempunyai lebih dari satu teman".* Beliau menambah, "Massenet ialah seorang Perancis dengan gaya beliau, saya ialah seorang Itali dengan perasaan yang penuh berahi"

## Peranan

## Plot
:Tempat: Paris dan New Orleans
:Masa: Pertengahan abad ke-18

## Aria-aria terkenal
* "Tra voi, belle, brune e bionde" - Des Grieux dalam Babak I 
* "Donna non vidi mai" - Des Grieux dalam Babak I 
* "Sei splendida e lucente" - Lescaut dalam Babak II 
* "L'ora, o Tirsi, è vaga e bella" - Manon Lescaut dalam Babak II 
* "Ah Manon, mi tradisce" - Des Grieux dalam Babak II 
* "In quelle trine morbide" - Manon Lescaut dalam Babak II 
* Intermezzo sinfonico 
* "No! No! pazzo son!" - Il Cavaliere Renato des Grieux dalam Babak III 
* "Sola, perduta, abbandonata" - Manon Lescaut dalam Babak IV

## Rakaman terpilih

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Buku rujukan
* Plot yang diambil dari The Opera Goer's Complete Guide oleh Leo Melitz, versi 1921.
* Julian Budden: 'Manon Lescaut', Grove Music Online, 2005.

## Pautan luar
* Libreto Manon Lescaut
Dolly, Surabaya

**Dolly** atau **Gang Dolly** ialah nama untuk sebuah kawasan penyetempatan pelacuran yang terletak di daerah Jarak, Pasar Kembang, Kota Surabaya, Jawa Timur, Indonesia. Di kawasan ini, wanita penghibur "dipamerkan" pada tingkap peragaan.

Konon penyetempatan ini adalah yang terbesar di Asia Tenggara, mengatasi juga Phat Pong di Bangkok, Thailand, atau  Geylang di Singapura http://www.suaramerdeka.com/cybernews/gaya/wisata/wisata-gaya28.html . Perbalahan pernah tertimbul apabila cadangan dikemukakan untuk menjadikan Gang Dolly sebagai salah satu destinasi melancong Surabaya bagi para pelancong dari luar negeri.

## Sejarah
Gang Dolly sudah wujud sejak dari zaman Belanda dan dikelolakan oleh seorang perempuan Belanda yang dikenali dengan nama Tante Dolly. Keturunan-keturunannya masih tinggal di Surabaya, meskipun sudah tidak mengelolakan perniagaan pelacuran tersebut.
Madura

**Madura** ialah sebuah calon provinsi yang rencananya akan dimekarkan daripada provinsi Jawa Timur. Provinsi ini sempat dimekarkan 2 Oktober 2014. Ibu kotanya direncanakan berada di Pamekasan. Namun, dalam beberapa buku Atlas Provinsi Madura telah disahkan.

## Pembentukan provinsi Madura
Pada 26 Ogos 2007 diselenggarakan Musyawarah Besar III Masyarakat Madura Se-Indonesia di Hotel J.W. Marriott Surabaya, yang mengagendakan penguatan wacana pembentukan provinsi Madura yang terpisah dari Jawa Timur. Kabupaten yang mungkin bergabung ke dalam provinsi ini meliputi:
# Kabupaten Bangkalan
# Kabupaten Pamekasan
# Kabupaten Sampang
# Kota Sampang
# Kabupaten Sumenep
# Kota Sumenep
# Kabupaten Kepulauan Kangean

## Referensi
Jython

**Jython** yang dulunya dikenali sebagai "JPython" adalah pelaksanaan untuk bahasa pengaturcaraan Python yang ditulis sepenuhnya menggunakan Java. Pencipta asal bagi Jython adalah Jim Hugunin.

## Gambaran keseluruhan
Program yang ditulis dengan Jython boleh mengimport dan menggunakan mana-mana kelas Java. Program Jython tidak menggunakan modul Python melainkan beberapa modul piawai, tetapi sebaliknya menggunakan kelas Java. Jython dilengkapi dengan kesemua modul dalam edaran Python piawai, kecuali yang dilaksanakan pada asalnya dalam C. Sebagai contoh, antara muka pengguna grafik dalam Jython boleh ditulis dengan Swing, AWT atau SWT. Jython dikompilkan kepada kod bait Java samada semasa diminta atau secara statik.

## Sejarah
Jython pada asalnya dinamakan JPython dan dicipta oleh Jim Hugunin di penghujung tahun 1997. Tujuan ia dicipta ialah untuk menggantikan C dengan Java untuk kod-kod yang mementingkan prestasi yang digunakan oleh atur-atur cara Python. Pada tahun 1999, Barry Warsaw mengambil alih sebagai pembangun utama dan memindahkan kod JPython ke SourceForge sambil menukar namanya kepada Jython pada tahun 2000.

## Rujukan

## Pautan luar
* Laman Rumah Jython
* Laman Sourceforge Jython
* Perbezaan antara CPython dan Jython
Aiskrim Zangrandi

**Aiskrim Zangrandi** ialah aiskrim Kota Surabaya yang istimewa yang dihidangkan oleh Restoran Zangrandi di Jalan Yos Sudarso (tepat di lingkungan Hotel Garden Palace dan di seberang Pawagam Mitra Surabaya), Surabaya. Restoran itu diasaskan pada tahun 1930 oleh Roberto Zangrandi, seorang anak Itali, sebelum  diambil alih oleh Adi Tanumulia, bapa kepada Willy Tanumulia, pengelola kini.

Aiskrim Zangrandi kini dijual di Jakarta, Malang, Jember, Banyuwangi, dan Balikpapan. Tidak kurang daripada 200-300 liter susu lembu segar datang setiap hari sebagai bahan asli  aiskrim Zangrandi. Susu segar tersebut merupakan bahan piawai dan dipergunakan untuk menjaga mutu. 

Restoran Zangrandi kini memiliki empat buah pengadun untuk memproses ais krim, dengan keupayaan sebanyak 20 liter sejam seunit. Bilangan pekerjanya telah bertambah dari hanya 20 orang menjadi 35 orang. Restoran ini ditutup pada setiap hari Selasa sejak pengasasannya atas alasan realistik kerana pada hari minggu, terdapat banyak pelanggan yang datang. 

## Pautan luar
* Laman web Kompas
Bakwan

**Bakwan** () merupakan snek gorengan yang terbuat daripada sayur-sayuran dan tepung gandum yang lazim ditemukan di Indonesia. yang biasa dijual oleh penjaja keliling. Bahannya terdiri daripada tauge, hirisan kubis atau hirisan lobak merah, dicampur dalam bater dan digoreng dalam minyak masak yang cukup banyak. Di Jawa Barat bakwan disebut *bala-bala*, di Jawa Tengah terutama Kabupaten Pati disebut *pia-pia*, di Kota dan Kabupaten Malang disebut *weci*, dan di Sidoarjo dan Surabaya disebut *ote-ote*. Bakwan hampir sama dengan masakan Jepun *yasai tenpura* (tempura sayur). Para peminat Bakwan Surabaya biasanya makan hidangan ini dengan nasi putih. Sos tomato dan sambal bakwan mengiringi Bakwan Surabaya yang dihidangkan panas dan biasanya dibubuh bawang goreng dan daun bawang.

## Rujukan
Slendro

**Sléndro** (atau **saléndro** atau **salindru**) ialah salah satu daripada dua skala muzik dalam gamelan musik. Skala ini lebih mudah difahami berbanding dengan pelog, skala yang lain, kerana ia pada dasarnya mempunyai hanya lima nada dekat yang berjarak hampir sama dalam satu oktaf.

Oleh sebab itu, Slendro mempunyai jeda sempurna keempat yang lebih sempit (sekitar 480 sen), berbeza dengan jeda pelog yang lebih lebar.

## Nama nada
Nada-nada dalam skala Slendro boleh dinamai dengan berbagai-bagai cara. Salah satu cara yang biasa adalah untuk menggunakan nombor, khususnya dalam bentuk ringkas. Nama-nama yang lebih lama diterbitkan daripada nama-nama bahagian tubuh. Perhatikanlah bahawa kedua-dua sistem ini mempunyai nama yang sama untuk 5 dan 6. Tidak adanya nombor 4, mungkin kerana ia merupakan nada yang luar biasa dalam pelog dan tidak digunakan ketika berpinda nada antara kedua-dua sistem ini.




Nama "barang" kekadang juga digunakan untuk 1 dalam Slendro ("barang" ialah nama biasa untuk 7 dalam pelog); namun oktafnya disebut sebagai *barang alit*.
Pelog

**Pelog** ialah salah satu daripada dua skala muzik yang digunakan dalam muzik gamelan asli di Bali dan Jawa, Indonesia. Skala yang lain itu ialah slendro. 

Skala pelog dapat dibuat dengan merangkaikan jeda sempurna keempat dengan jeda yang cukup lebar di sekitar 515 hingga 535 sen. Jeda ini berada pada jarak ekstrem yang masih dapat didengar sebagai jeda  keempat. Skala pelog yang penuh terdiri daripada tujuh nada yang berbeza (suatu tumpukan daripada enam buah jeda keempat), tetapi biasanya sebuah gubahan akan ditulis hanya dengan lima nada. 

## Nama nada
Nada-nada dalam skala slendro boleh dinamai dengan berbagai-bagai cara. Di Husen.bugis, salah satu cara yang biasa adalah untuk menggunakan nombor, khususnya dalam bentuk singkatan. Nama yang lebih tua mempergunakan nama yang diterbitkan daripada bahagian-bahagian tubuh. Perhatikanlah bahawa kedua-dua sistem menggunakan nama yang sama untuk 5 dan 6.

Nada dalam skala dengan dua jeda yang berbeza dilambangkan dengan L dan S, umpamanya gulu-S-dada-L-pelog-S-lima-S-nem-S-barang-L-bem-S-gulu, dengan S di sekitar 110-150 sen dan L di sekitar 250-300 sen.
Hugo (bahasa pengaturcaraan)

**Hugo** adalah bahasa pengaturcaraan dan sistem rekaan untuk cereka interaktif. Ia direka oleh Kent Testman.

## Pautan luar
* Laman rasmi 
* Cloak of Darkness: Hugo memaparkan permainan pendek yang dilaksanakan dalam Hugo serta beberapa bahasa lain untuk perbandingan.
K (nyahkekaburan)

**[[K]]** ialah huruf ke-11 dalam abjad Rumi. Ia juga boleh merujuk kepada:
* K (bahasa pengaturcaraan) - sebuah bahasa pengaturcaraan tatasusunan.
* Kalium - satu unsur kimia.
* kelvin - unit asas SI untuk suhu.
* kilo - awalan SI untuk 103 (seribu).
* K (anime) - sebuah anime Jepun.
Leker

**Leker** atau **Kueh Pisang Surabaya** ialah salah satu makanan istimewa Kota Surabaya.

Makanan ringan ini berbeza dengan leker yang terdapat di Jakarta dan kota-kota yang lain. Untuk kulitnya, ramuan adunan mungkin terdiri daripada telur, tepung gandum, susu, gula, dan air. Doh ini dituangkan ke dalam kuali mini yang telah dipanaskan (biasanya di atas bara arang) untuk membuat kulit leker yang berbentuk lingkaran. Setelah cukup masak, potongan-potongan kecil pisang, coklat tabur, gula pasir, dan susu pekat akan dibubuh. Penjual lalu melipatnya menjadi setengah lingkaran dan menghidangkannya kepada pembeli.

Beberapa penjual di Surabaya pada saat ini telah melakukan pembaharuan  dengan menawarkan campuran keju sebagai isi leker tersebut.
K (bahasa pengaturcaraan)

**K** ialah sebuah bahasa pemprosesan tatasusunan bermilik yang dibina oleh Arthur Whitney dan dikomersialkan oleh Kx Systems.

## Lihat juga
* APL, bahasa tatasusunan yang pertama
* J, satu lagi bahasa berinspirasi-APL.

## Pautan luar
* Kx Systems
* Laman rasmi untuk KDB+
* SQL dan Masalah dangan Sesiri Masa
Kupang Lontong

**Kupang lontong** atau ialah makanan istimewa daerah Jawa Timur, khususnya di daerah Surabaya dan Sidoarjo. 

Bahan utama Kupang Lontong ialah kupang, sejenis haiwan laut yang seakan-akan kerang. Ia biasanya dipadukan dengan kelapa muda ais.
K

**K** adalah huruf ke-11 dalam abjad Rumi. Namanya disebut **kei**.
## Sejarah

Huruf K berasal dari huruf Κ (kappa) Yunani, yang diambil dari huruf kap Semitik, yang berbentuk lambang tangan terbuka. Huruf kap itu mungkin dipinjam oleh kaum Semitik yang tinggal di Mesir dari hieroglif bagi "tangan" yang membawa bunyi D dalam perkataan Mesir bagi tangan, iaitu *d-r-t*. Orang Semitik menetapkan bunyi  bagi huruf ini kerana perkataan mereka bagi tangan bermula dengan bunyi ini.

Nilai Semitik  dikekalkan dalam kebanyakan bahasa klasik mahupun moden, namun bahasa Latin melupuskan huruf K sama sekali untuk huruf C. Apabila perkataan Greek dipinjam ke dalam bahasa Latin, huruf Kappa ditukar menjadi C, kecuali sebilangan kecil istilah seperti *kalendae* (awal bulan) dan nama *[[Kaeso]]*. Sesetengah perkataan dari abjad lain turut ditranskripsi menjadi C. Oleh itu, bahasa-bahasa Romawi hanya memakai huruf K dalam kata-kata yang dipinjam dari famili bahasa lain. Bahasa-bahasa Celt turut mengetepikan huruf K untuk huruf C, lalu mempengaruhi bahasa Inggeris lama. Kini, bahasa Inggeris merupakan satu-satunya bahasa Jermanik yang giat menggunakan huruf C keras di samping huruf K (walaupun bahasa Belanda turut memakai huruf C dalam kata pinjaman bahasa Latin serta mengikut hukum pembezaan "lembut keras" dalam kata-kata sedemikian seperti bahasa Perancis dan Inggeris, tetapi tidak bagi perkataan Belanda yang jati).

Sesetengah ahli bahasa Inggeris gemar menterbalikkan proses transliterasi Latin bagi kata nama khas Greek, misalnya mengeja *[[Hecate]]* menjadi "Hekate". Penulisan bahasa-bahasa yang tiada sistem tulisan sendiri dengan huruf Rumi selalunya memilih K untuk bunyi ini, seperti *Kwakiutl.*

Dalam Huruf Fonetik Antarabangsa,  merupakan lambang plosif velar tak bersuara.

Sesetengah abjad lain turut menampakkan aksara berbucu tajam yang menandakan bunyi  atau suku kata yang bermula dengan bunyi , contohnya: ك Arab, כ Ibrani, dan ㄱ Korea. Kaitan fonetik-visual sebegini pernah dikaji oleh Wolfgang Köhler. Bagaimanapun, banyak juga contoh-contoh huruf berbunyi , seperti ค dalam tulisan Thai dan Ք dalam abjad Armenia.

## Kod-kod pengkomputeran

## Rujukan
Lontong Mi

**Lontong Mi** ialah salah satu makanan istimewa Kota Surabaya di Indonesia.

Makanan berkuah ini terdiri daripada lontong, tauge, mi  kuning, udang kecil goreng, potongan tauhu goreng, dan lentho, dengan sambal petis udang. Rasanya manis dan biasa dihidangkan dengan berbagai-bagai makanan ringan yang lain seperti dadar jagung dan sate kerang.

Banyak penggemar makanan ini menyebut Pasar Atom di Surabaya, sebagai tempat yang menghidangkan Lontong Mi yang bermutu.
Rawon

**Rawon** atau **nasi rawon** (kerana selalu dihidangkan dengan nasi) ialah sup daging yang istimewa kerana mengandungi kepayang. Berasal dari Surabaya, Jawa Timur, Indonesia, rawon menggunakan hitam kacang keluak sebagai perasa utama, yang memberikan warna gelap dan rasa lazat kepada sup. Meskipun dikenali sebagai masakan istimewa Jawa Timur, rawon juga dikenali oleh masyarakat Jawa Tengah di sebelah timur (daerah Surakarta) Pulau Jawa di Indonesia.

Daging untuk rawon umumnya merupakan daging lembu yang dipotong kecil-kecil. Rumusan supnya terdiri daripada campuran bawang merah, bawang putih, lengkuas (laos), ketumbar, serai, kunyit, cili, kepayang, garam, serta minyak sayuran. Semua bahan ini (kecuali serai dan lengkuas) dihaluskan, lalu ditumis sehingga harum. Campuran ramuan ini kemudian dimasukkan ke dalam air rebusan daging bersama-sama dengan daging. Warna gelap rawon yang istimewa berasal daripada ramuan kepayang.

Rawon dihidangkan bersama nasi, dan dilengkapi dengan tauge, bawang goreng, keropok, dan sambal.
Sega Sayur

**Sega Sayur** atau **Nasi Sayur** ialah salah satu makanan istimewa Kota Surabaya.

Bahan-bahan makanan sederhana ini terdiri daripada sayur sawi, cili, mi kuning dan daging ayam yang dimasak bersama-sama dengan ramuan-ramuan khusus. Hasil tumisan ini kemudian dituangkan ke atas nasi putih atau nasi goreng sesuai dengan selera. Penjual hidangan ini biasanya menanyakan berapa banyak cili yang ingin dicampurkan ke dalam tumisan tersebut.

Sega Sayur konon diperkenalkan oleh Pak Djo, seorang penjual makanan yang warungnya terletak di kawasan Jalan Tidar, Surabaya. Oleh sebab itu, banyak penjual nasi sayur yang menyebut hidangan mereka sebagai *Sega Sayur Pak Djo*.
2.PAK

Bahasa pengaturcaraan 2.PAK adalah bahasa kecerdasan buatan dengan korutin. Ia adalah berdasarkan bahasa 1.PAK dan Simula 67 dan direka pada 1975. Tujuan utama ia direka adalah untuk membekalkan set jenisan primitif untuk penggunaan AI.

## Sastera
* *The 2.PAK Language: Goals and Description*, L.F. Melli, Proc IJCAI 1975.

## Pautan luar
* HOPL entry
Lontong balap

**Lontong balap** ialah makanan istimewa Indonesia yang merupakan ciri khas Kota Surabaya di Jawa Timur. Makanan ini terdiri daripada lontong, tauge, tauhu goreng, lento, bawang goreng, kicap dan sambal. Sebahagian besar hidangan ini biasanya terdiri daripada tauge.

## Sejarah nama
Menurut cerita dahulu, lontong balap dijual dalam periuk tanah yang dipikul ke seluruh kota. Periuk-periuk yang berat itu menyebabkan para penjual lontong balap yang memikulnya terpaksa berjalan bercepat-cepat dan menimbulkan kesan tapak kaki (dalam bahasa Jawa: *balapan* ). Pada masa ini, lontong balap lebih biasa dijual dalam kereta sorong, meskipun nama lontong balap tetap tidak berubah.

## Rujukan
* Resipi Lontong Balap
* Sejarah dan Resipi http://www.ceritasurabaya.com/2015/09/sejarah-dan-resep-unik-lontong-balap.html 
* ''Sejarah dan Resipi Lontong Balap Khas Surabaya''
Lontong

**Lontong** () atau **luntung** () ialah satu masakan nasi bangsa Jawa yang ditanak dengan air yang berlebih dalam daun pisang. Berasal daripada pulau Jawa, lontong pada masa moden ini boleh pula ditemui dekat pelbagai negara, pentadbiran, dan negeri yang ramai dengan bangsa Jawa; merangkumi pula negeri Johor dan Selangor di Malaysia.

Lontong biasanya dihidangkan dengan sate, rojak atau gulai kambing. Walaupun makanan ini mirip dengan ketupat, lontong lebih sering ditemukan di banyak kedai makan di Indonesia dan Malaysia kerana cara pembuatannya adalah lebih mudah daripada cara membuat ketupat. Sebaliknya, ketupat lebih kerap ditemukan pada Hari Raya Aidilfitri.

Lontong dikukus dalam daun pisang, lontong berwarna hijau di luarnya, sedangkan berwarna putih di dalam. Lontong banyak ditemukan di pelbagai daerah di Indonesia dan Malaysia sebagai pengganti nasi putih. Walaupun kedua-dua ini diperbuat daripada beras, lontong memiliki bau harum yang istimewa.

## Rujukan
* .
*

## Lihat juga
* Ketupat
* Lontong balap
A+ (bahasa pengaturcaraan)

**A+** ialah bahasa pengaturcaraan tatasusunan, salah satu dialek APL. Arthur Whitney dan pembina lain di Morgan Stanley membinanya untuk kerja pengiraan yang berat, terutamanya dalam gunaan kewangan. A+ dapat dijalankan di atas banyak pelantar selain Unix termasuklah Linux. A+ adalah bahasa tafsiran, bertahap-tinggi, serta interaktif.

A+ membekalkan set fungsi dan pengendali tambahan, antara muka pengguna grafik dengan penyelarasan automatik pada widget dan pembolehubah, pelakuan tak segerak bagi fungsi yang bersangkutan dengan pembolehubah dan peristiwa (*event*), memuatkan subrutin kompilan pengguna secara dinamik, dan ciri-ciri lain. Sebuah antara muka pengguna grafik yang lebih baru belum lagi dilabuhkan pada semua pelantar yang disokong.

A + bahasa melaksanakan perubahan berikut kepada bahasa APL ini:
* Fungsi A+ mungkin mempunyai sehingga sembilan parameter formal
* Kenyataan dalam kod A+ dipisahkan dengan koma bertitik, jadi satu kenyataan boleh dibuat dalam dua atau lebih barisan
* Hasil jelas sesebuah fungsi atau pengendali adalah hasil daripada kenyataan terakhir yang dilakukan
* A+ melaksanakan objek dipanggil sandaran, yang merupakan satu pembolehubah sejagat (pembolehubah bersandar) beserta satu definisi bersangkutan yang sama seperti fungsi tanpa hujah. Nilai-nilainya boleh ditetapkan dan dirujuk secara jelas dalam cara yang sama bagi pembolehubah sejagat, tetapi ia juga boleh ditetapkan melalui definisi yang berkaitan.

Pembangunan A+ secara interaktif kebanyakannya dibuat menggunakan penyunting Xemacs, melalui sambungan untuk penyunting tersebut. Kerana kod A+ menggunakan simbol APL asal, A+ memerlukan fon dengan aksara khas untuk dipaparkan; fon yang dikenali sebagai "kapl" disediakan di laman web rasmi A+ untuk tujuan itu.

Arthur Whitney kemudian telah mencipta Bahasa K, sebuah bahasa jujukan berhak milik. Sama semerti bahasa pengaturcaraan J, K mengabaikan set aksara APL. Ia tidak mempunyai beberapa kerumitan yang boleh dilihat pada A+, seperti kewujudan pernyataan dan dua mod sintaksis yang berbeza.
Tauhu campur

**Tauhu campur** ialah salah satu makanan istimewa Kota Surabaya di Indonesia yang terdiri daripada sup daging lembu yang kenyal, tauhu goreng, perkedel ubi kayu, tauge, sayur selada, dan keropok udang. Kesemua ini kemudian dimasukkan ke dalam campuran petis, bawang goreng dan sambal. 

Banyak penjual Tauhu campur di Surabaya menyebut hidangan mereka sebagai Tauhu campur Lamongan.
Rojak cingur

**Rojak cingur** ialah salah satu makanan tradisional yang mudah ditemukan di daerah Jawa Timur, terutamanya di Kota Surabaya, Indonesia. 

Rojak cingur biasanya terdiri daripada hirisan-hirisan beberapa jenis buah-buahan seperti buah mangga muda, nanas, kedondong dan ditambah lontong, tuahu, tempe, bendoyo dan cingur serta sayur-sayuran seperti timun, krai (sejenis timun khas Jawa Timur), mengkuang, tauge, kangkung dan kacang panjang. Semua bahan tersebut dicampurkan  dengan sos atau campuran yang diperbuat daripada petis udang, cili, kacang tanah goreng, bawang goreng dan garam. 

Makanan ini dipanggil rojak cingur kerana ramuan-ramuan campuran yang dipergunakan adalah petis udang dan hirisan-hirisan cingur (mulut lembu rebus). Ramuan-ramuan inilah yang membezakannya dengan makanan rojak yang lain yang biasanya tidak menggunakan cingur tersebut. Rojak cingur biasanya dihidangkan dengan daun pisang atau piring, bersama-sama keropok.
Soto Ayam Ambengan

**Soto Ayam Ambengan** ialah salah satu makanan istimewa Kota Surabaya. Berbeza dengan soto ayam yang lain di Indonesia, warna kuahnya lebih pekat dan lebih kuning kerana mempergunakan kunyit. 

Nama "Soto Ayam Ambengan" berasal daripada kedai Soto Ayam Pak Sadi yang terletak di Jalan Ambengan, Surabaya. Kerana soto ayamnya amat masyhur, maka para pelanggan menyebut semua soto ayam yang istimewa di Surabaya sebagai "Soto Ayam Ambengan".

Soto Ayam Ambengan terdiri daripada daging ayam, kubis, nasi putih, bihun, dan kuah ayam. Biasanya para penggemar makanan ini akan mencampurkan makanannya dengan koya (pes hasil tumbukan keropok udang dan bawang putih), sambal, dan jeruk nipis. Ada juga yang kemudian masih menambahkan kicap manis atau kicap masin sesuai dengan selera.
Soto Madura

**Soto Madura** ialah sejenis soto yang berasal dari daerah Madura, Jawa Timur. Bahan-bahan dasar soto ini terdiri daripada daging lembu, telur rebus, kentang goreng dan tauge, dengan ramuan-ramuan ketumbar, bawang merah, bawang putih, halia, kunyit, lengkuas, buah keras, jeruk purut, dan garam secukupnya.

Cara membuatnya adalah dengan merebus daging lembu sehingga  masak (disisihkan). Ramuan-ramuan yang telah dihaluskan kemudian dimasukkan bersama-sama serei ke dalam air rebusan daging, dan dimasak sehingga kuahnya mendidih. Kuah itu ditaburi daun bawang, daun saderi dan bawang goreng campur sedikit bawang putih, dan dihidangkan bersama-sama sambal soto dan hirisan-hirisan jeruk nipis.

## Kelainan
* ***Soto Sumenep*** : Soto ini dihidangkan dan dimakan dengan ubi kayu.
* ***Soto Pamekasan*** : Soto ini terdiri daripada kentang rebus, kerepek kentang, tauge, daging lembu atau ayam, soun, serta lontong, dan disiram dengan air rebusan dengan ramuan-ramuan lada putih dan bawang putih. Soto ini dihidangkan dengan bawang goreng, daun saderi, peyek dan bakwan jagung.
* ***Soto Bangkalan*** : Soto ini menggunakan tauge dan soun dengan daging lembu, ayam atau jeroan (bahagian dalam), dan dihidangkan dengan dibubuh kentang goreng dan kuah kuning yang mengandungi ramuan-ramuan kunyit dan halia.

## Pautan luar
* (Indonesia) Resep soto daging
Soun

**Soun** ialah mi bening yang biasanya digunakan sebagai pelengkap soto ayam.

## Rujukan
* Laman web ''Rumah Maya Mamiek Syamil''
Peyek

**Peyek** ialah sejenis makanan ringan yang diperbuat daripada tepung gandum dan campuran ramuan yang ditambahkan bahan-bahan yang lain seperti kacang, ikan bilis, dan sebagainya. 

Peyek biasanya digoreng tipis-tipis di dalam minyak yang panas, dengan bentuknya mirip sekali dengan keropok. Makanan ringan ini dapat ditemukan di gerai makan, pasar, ataupun pasar raya. Peyek biasanya dihidangkan dalam ketika perayaan, majlis perkahwinan dan upacara pengebumian.
Sup Kikil

**Sup Kikil** ialah salah satu makanan istimewa Kota Surabaya.
Bahan utamanya ialah daging lembu yang berurat (biasanya bahagian kaki) sehingga ketika dimakan, dagingnya terasa kenyal. Kuahnya merupakan air rebusan daging tersebut, dicampurkan dengan kunyit, serai, bawang goreng dan ramuan-ramuan yang lain. Makanan ini dihidangkan panas dengan jeruk nipis serta sambal, sesuai dengan selera.
Tauhu Tek

**Tauhu Tek** ialah salah satu makanan istimewa Kota Surabaya yang terdiri daripada tauhu goreng yang dipotong kecil-kecil dengan gunting, kentang goreng setengah masak, tauge dan keropok udang. Kesemua ini kemudian disiram dengan campuran yang diperbuat daripada petis, kacang tanah, cili dan bawang putih.

Dalam beberapa kelainan yang ada di Jakarta, penjual Tauhu Tek juga menyediakan Tauhu Telur, yakni dengan menggoreng tauhunya dengan adunan telur.
Kundasang

**Kundasang**, juga dikenali dalam bahasa Inggeris sebagai *Historical town of Kundasang* atau kadangkala dikenali dari kalangan orang tempatan sebagai **Pekan Kundasang** merupakan sebuah pekan kecil yang paling hampir dengan Gunung Kinabalu dan berjiran dengan Pekan Nabalu. Ia terletak hanya 6 km dari Taman Negara Kinabalu. Cuaca yang segar serta pemandangan yang indah menjadi alasan utama ramai pelancong datang berkunjung ke Kundasang.

Pertanian merupakan sumber pendapatan yang utama kepada penduduk di sini. Tidak hairanlah Kundasang merupakan pusat membeli belah sayur-sayuran yang sangat terkenal di daerah ini. Manakala pelancongan menjadi sumber pendapatan kedua terpenting bagi penduduk di Kundasang.

## Demografi

Majoriti Penduduk Kundasang terdiri daripada suku kaum Dusun, Melayu, Orang Sungai, Bajau, Cina, namun terdapat juga sebilangan daripada pendatang Indonesia yang terdiri daripada Bugis, Tator (**<u>Ta</u>**na **<u>Tor</u>**aja) , Timor, Jawa, yang mana telah menjadi sebahagian kecil daripada  penyumbang bagi menggerakkan ekonomi di sekitar Kundasang, terutamanya di dalam sektor pertanian. Walaupun hanya sebuah pekan kecil, Kundasang juga menyediakan penginapan seperti Hotel, Motel, Chalet dan Homestay bagi memberi keselesaan kepada pelancong.
### Jantina
Berikut merupakan jumlah penduduk sekitar Kundasang pada tahun 2010 mengikut pecahan jantina seperti berikut;

## Pecahan Kampung
Terdapat beberapa buah pecahan kecil kampung yang terdapat di **Kundasang** antaranya ;

## Sekolah

## Lihat juga

* Pekan Ranau
* Pekan Nabalu
* Sabah Tea
* Kinabalu Park
* Air Panas Poring 

## Rujukan
La fanciulla del West

***La fanciulla del West*** ("The Girl of the Golden West" atau "Wanita dari bahagian Barat yang mahsyur") ialah opera tiga babak arahan penggubah Giacomo Puccini untuk libreto Itali, ditulis bersama Guelfo Civinini dan Carlo Zangarini. Opera ini diambil dari cerita *The Girl of the Golden West* hasil tulisan David Belasco. Persembahan pertama "La fanciulla del West" dibuat di Metropolitan Opera atau lebih dikenali sebagai "The Met" di bandaraya New York pada tahun 1910.

## Latar belakang
Selepas kejayaan opera *[[Madama Butterfly]]*, Puccini  kembali kepada sumber inspirasinya, pengarang David Belasco.  Belasco ialah penulis untuk *Madame Butterfly* juga penulis untuk cerita *The Girl of the Golden West*. Oleh kerana skrip dan aria opera adalah di dalam bahasa Itali, Puccini menukarkan tajuk asal kepada bahasa ibundanya dan mempersembahkan cerita ini untuk dalam opera beliau yang seterusnya.

Persembahan pembukaan opera ini dibuat pada 10 Disember 1910 di bandaraya New York  di rumah opera yang berprestij Metropolitan Opera, di bawah pimpinan konduktor muzik, Arturo Toscanini. *La fanciulla del West* merupakan opera bertaraf antarabangsa yang pertamakali dibuat di "The Met" dan mendapat sambutan besar di Amerika Syarikat.

Walau bagaimanapun, opera ini tidak mendapat sambutan baik di Eropah melainkan di Jerman. Pada Mac 1913, persembahan pembukaan opera ini di Berlin, Jerman  yang bertempat di Deutsche Opernhaus  (kini dikenali sebagai Deutsche Opera), di bawah pimpinan konduktor muzik Ignatz Waghalter mendapat kejayaan yang amat besar.

## Peranan

## Aria-aria terkenal
* "Laggiù nel Soledad" - Minnie dalam Babak I 
* "Minnie, dallla mia casa" - Jack Rance dalam Babak I 
* "Oh, se sapeste" - Minnie   dalam Babak II 
* "Or son sei mesi" - Dick Johnson a.k.a Ramerrez dalam Babak II 
* "Ch'ella mì creda libero" - Dick Johnson a.k.a Ramerrez   dalam Babak III

## Rakaman terpilih

**Nota:** "Kat:" ialah singkatan untuk nombor katalog syarikat rakaman; manakala ASIN ialah nombor rujukan amazon.com

## Buku rujukan
* 

## Pautan luar
* The Girl of the Golden West'' oleh David Belasco
* Rakaman MP3 ''La fanciulla del West'' 
* Libreto ''La fanciulla del West''
20-GATE

**20-GATE** (sebutan: "twenti get"), adalah sebuah bahasa pengaturcaraan bersifat algebra untuk komputer Bendix G-20. Ia dibina di Universiti Carnegie Mellon sekitar tahun 1965.

## Pautan luar
* Catatan HOPL
473L Query

**473L Query** adalah sebuah bahasa tanya yang menyerupai perkataan Inggeris. Ia digunakan untuk sistem 473L Tentera Udara AS.

## Pautan luar
* Catatan FOLDOC
51-FORTH

**51-FORTH** (sebutan: "fifti-wan-forth") ialah salah satu perlaksanaan bahasa pengaturcaraan Forth untuk mikropengawal Intel 8051. Dibangunkan pada 1989 oleh Scott Gehmlich dari IDACOM Electronics (yang diperoleh oleh Hewlett-Packard pada 1990), ia dihantar kepada Giovanni Moretti dari Massey University lalu disebarluaskan. Pakej `51forth.zip` yang asal dapat dimuat turun daripada banyak laman arkib, bersama-sama dengan banyak perlaksanaan Forth yang lain.

Perlaksanaan 51-FORTH bersifat pembebenangan subrutin, dengan sekitar 20 perkataan ditulis dalam bahasa himpunan. Sistem yang lengkap memerlukan sekitar 8K RAM pada keseluruhannya. Perlaksanaan ini merupakan pembangunan silang daripada VAX kepada sistem Forth RTX2000 yang disambung pada RAM dwiport yang dapat dicapai oleh mikropengawal. Kod sumber dan dokumentasinya boleh didapati daripada domain awam.


## Pautan luar
* Catatan FOLDOC
* Laman UGa dengan salinan 51forth.zip 
* Salinan FUNet
Dylan (bahasa pengaturcaraan)

**Dylan** (disebut ) merupakan sebuah bahasa pengaturcaraan berorientasi objek, maju, serta dinamik. Ia juga merupakan sebuah bahasa pengaturcaraan yang multi-paradigma dan pembinaannya dimulakan oleh Apple Computer.

Nama Dylan adalah gabungan perkataan ***Dy'''namic'' (dinamik) dan ***lan*'guage* (bahasa).

## Pautan luar
*Dylan Exchange
*Catatan double.co
*Dylan: Pratonton
Paprika

**Paprika** (**ڤڤريكا**) merupakan sejenis rempah yang diperbuat daripada lada merah, iaitu sama ada daripada jenis lada kembung atau cili atau campuran kedua-duanya sekali. Paprika sering dikaitkan dengan Hungary kerana ia adalah rempah yang terkenal di dalam juadah di negara itu. Sepanyol dan Portugal memperkenalkan lada merah kepada Dunia Lama dari benua Amerika.

Penggunaan paprika berkembang dari Iberia ke seluruh Afrika dan Asia. Ia akhirnya sampai ke Eropah Tengah melalui kawasan Balkan yang berada di bawah pemerintahan Empayar Uthmaniyyah ketika itu. Walaupun kedatangan rempah ini ke kawasan Eropah Tengah bermula sejak permulaan penaklukan Uthmaniyah, ia tidak menjadi terkenal di Hungary sehinggalah abad ke-19.

## Rujukan

## Pautan luar

* Analisis dan Fakta Pemakanan daripada NutritionData.com
Unicon

"**Unified Extended Dialect of Icon**" ("Dialek Ikon Lanjutan Disatukan") atau dipendekkan lagi kepada **Unicon** adalah bahasa pengaturcaraan yang diwarisi daripada bahasa pengaturcaraan Icon yang menjanjikan capaian yang lebih baik kepada sistem pengendalian serta menyediakan pengaturcaraan berorientasi objek.
## Pautan luar
* Laman Rumah Unicon
Lai Meng Chong

**Lai Meng Chong** merupakan ahli politik Malaysia berketurunan Cina Malaysia berasal dari Machap Baru, Melaka. Beliau merupakan ahli (MCA), satu  komponen major dari parti pemerintah perikatan Barisan Nasional (BN) dan memegang kedudukan naib pengerusi di MCA bahagian Alor Gajah.  Beliau juga merupakan setiausaha politik kepada timbalan presiden MCA merangkap Menteri Sumber Manusia juga merupakan Ahli Parlimen Alor Gajah, Datuk Seri Dr Fong Chan Onn. Beliau telah dicalonkan dan menang atas tiket calon BN Pilihanraya Kecil Machap 2007.

## Rujukan
Bandar Tenggara

**Bandar Tenggara** adalah sebuah penempatan di Daerah Kota Tinggi, Johor, Malaysia. Mula diwujudkan sekitar tahun 1972. Pada awalnya kawasan Bandar Tenggara merupakan separuh daripada kawasan Daerah Kulai, kemudian diambil alih sepenuhnya oleh Daerah Kota Tinggi. Dari asal sebuah penempatan untuk pekerja-pekerja ladang sawit yang hanya menempatkan 100 buah rumah, Bandar Tenggara kini telah berubah dengan pesatnya setelah 51 tahun berlalu di bawah kelolaan Lembaga Kemajuan Johor Tenggara (KEJORA).

## Populasi
Bandar Tenggara kini menampung penduduk seramai hampir 15,278 orang dengan jumlah rumah 3,021 buah rumah dan hampir 200 buah premis perniagaan. Kawasan penempatan penduduk telah dibahagikan kepada 17 zon kecil di bawah Jawatankuasa Keselamatan dan Kemajuan Masyarakat Bandar Tenggara (JKKMBT). Jumlah penduduk juga semakin bertambah hasil daripada penambahan kawasan perumahan baru di sekitar Bandar Tenggara dan ini menjadikan komuniti Bandar Tenggara semakin berkembang pesat seiring dengan perkembangan pada masa kini.

## Kemudahan
Pelbagai kemudahan lengkap telah disediakan seperti Masjid Al-Husna Bandar Tenggara, surau, dewan serbaguna, balai raya, taman permainan, perpustakaan awam dan sebagainya. Balai Polis juga terdapat di sini bagi mempertingkatkan lagi tahap keselamatan penduduk Bandar Tenggara dan di kawasan sekitarnya.

## Pembangunan masa hadapan

Terletak di kawasan yang dikategorikan sebagai tempat yang komersil dari segi ekonomi dan pembangunan, kawasan Bandar Tenggara rancak dalam pembangunan dan dari sektor pendidikan banyak diberi keutamaan bagi memastikan setiap anak-anak di kawasan Bandar Tenggara memperolehi pendidikan yang mencukupi.

## Perindustrian
Dalam bahagian perindustrian, dengan kedudukan strategik yang menghubungkan antara daerah Kluang, Kulai dan Kota Tinggi, perindustrian kian pesat membangun dan memberi impak positif kepada penduduk dari segi ekonomi. Penduduk tidak perlu mencari peluang pekerjaan di kawasan lain, ini kerana Bandar Tenggara telah banyak menyediakan peluang pekerjaan kepada penduduk terutamanya dalam sektor perkilangan serta industri kecil dan sederhana yang memberi peluang kepada usahawan bumiputera memasarkan produk dengan lebih meluas lagi. Dengan itu, Bandar Tenggara dapat dilihat mempunyai kredibiliti yang tinggi untuk terus membangun dan berkembang pada masa akan datang.

## Lihat juga
* Jawatan Kosong Johor
Liou Chen Kuang

**Liou Chen Kuang** merupakan ahli politik Malaysia dan juga ahli perniagaan berketurunan Cina Malaysia dari Machap Baru, Melaka. Beliau merupakan ahli Parti Tindakan Demokratik (DAP) dan juga merupakan calon parti yang tewas dalam Pilihanraya Kecil Machap 2007. Dalam pilihanraya 2004, mendiang Datuk Wira Poh Ah Tiam daripada Barisan Nasional (BN) telah menewaskan beliau dengan majoriti 4,562 undi.

Di sebalik kekalahan tersebut, pada 30 Mac 2007, DAP teah mengumumkan bahawa Liou akan kembali bertnding bagi pihak parti berkenaan dalam Pilihanraya Kecil Machap 2007 disebabkan  "pengetahuan beliau mengenai hal ehwal tempatan", sokongan akar umbi, dan  kesediaan beliau  "untuk berkhidmat dengan para pengundi Machap”. 
 
## Rujukan
Masjid Al-Husna Bandar Tenggara

## Sejarah

Masjid Al-Husna Bandar Tenggara (Jawi:ﻣﺴﺟﺪالحسنى بندر تڠڬارا) Pada peringkat awalnya lebih dikenali dengan nama Masjid Jamik Bandar Tenggara. Masjid Jamik Bandar Tenggara pada ketika itu adalah sebuah masjid kecil yang terletak di kawasan zon perniagaan. Kemudiannya. Masjid Jamik Bandar Tenggara telah berpindah ke tapak yang sedia ada sekarang ini pada 29 Ogos 1995. Tapak lama Masjid Jamik Bandar Tenggara telah digantikan dengan pembinaan baru surau yang dinamakan Surau Al-Muttaqin.

## Pembinaan
Kompleks masjid yang baru telah dibina oleh pihak Lembaga Bandaran Johor Tenggara (KEJORA) dengan kos pembiayaan sebanyak RM 1.7 juta. Kemudian pada tahun 1997, sekali lagi kompleks Masjid Jamik Bandar Tenggara telah diperbesarkan dengan tambahan kos sebanyak RM 1 juta. 

## Pentadbiran
Pada 25 Mac 1996, pihak KEJORA telah menyerahkan pentadbiran masjid kepada Bahagian Pengurusan Masjid Jabatan Agama Johor. Dengan pertukaran pentadbiran masjid kepada Jabatan Agama Johor, rumah kakitangan masjid telah dibina sebanyak sepuluh unit bersebelahan dengan kompleks masjid dengan tambahan kos RM 600 ribu. Masjid Jamik Bandar Tenggara telah siap dibina sepenuhnya pada 30 September 1997 dan kini mampu menampung seramai 2,500 jamaah dalam satu-satu masa.

## Perasmian
Pada 30 November 2003 bersamaan 25 Ramadhan 1423 Hijrah, Masjid Jamik Bandar Tenggara telah selamat dirasmikan oleh YAB Dato' Haji Abdul Ghani bin Othman, Menteri Besar Johor merangkap Pengerusi KEJORA. Dengan perasmian tersebut, nama Masjid Jamik Bandar Tenggara telah secara rasmi ditukar kepada Masjid Al-Husna Bandar Tenggara.

## Pautan luar
*http://alhusna.angelcities.com